ddrg/super_eurlex huggingface dataset:
Euroopa Liidu Teataja L 307 , 17/11/1998 Lk 0004 - 0004



Nõukogu määrus (EÜ, ESTÜ, Euratom) nr 2460/98, 12. november 1998, millega muudetakse määrust nr 7/66/Euratom, 122/66/EMÜ, millega kehtestatakse kohtade nimekiri, kus võib anda transporditoetust, toetuse maksimaalsumma ja selle andmise eeskiri EUROOPA LIIDU NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse komisjoni ettepanekut ning arvestades, et: võttes arvesse nõukogu 12. novembri 1998. aasta määrust (EÜ, ESTÜ, Euratom) nr 2458/98, millega muudetakse määrust (EMÜ, Euratom, ESTÜ) nr 259/68 Euroopa ühenduste ametnike personalieeskirjade ja ühenduste muude teenistujate teenistustingimuste kehtestamise kohta ja muid nende suhtes kohaldatavaid määrusi seoses tasude, pensionide ja muude rahaliste õiguste kindlaksmääramisega eurodes, [1] tuleks muuta määrust nr 7/66/Euratom, 122/66/EMÜ, [2] ON VASTU VÕTNUD KÄESOLEVA MÄÄRUSE: Artikkel 1 Määruses 7/66/Euratom, 122/66/EMÜ asendatakse mõiste "Belgia frank" mõistega "euro" ning Belgia frankides väljendatud summad asendatakse samaväärsete summadega euroühikutes vastavalt nõukogu määratud ümberarvestuskursile. Kohaldatakse 17. juuni 1997. aasta määruses (EÜ) nr 1103/97 (teatavate euro kasutuselevõtuga seotud sätete kohta) [3] sätestatud ümardamisreegleid. Artikkel 2 1. jaanuaril 1999 konverteerib komisjon käesoleva määruse alusel määruses nr 7/66/Euratom, 122/66/EMÜ Belgia frankides väljendatud summad eurodesse; need väärtused avaldatakse jaanuaris 1999 Euroopa Ühenduste Teatajas. Artikkel 3 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 1. jaanuarist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. november 1998 Nõukogu nimel eesistuja E. Hostasch [1] Vt EÜT L 307, 17.11.1998, lk 1. [2] EÜT 150, 12.8.1966, lk 2751/66. [3] EÜT L 162, 19.6.1997, lk 1. --------------------------------------------------
Euroopa Liidu Teataja L 308 , 18/11/1998 Lk 0003 - 0003



Nõukogu määrus (EÜ) nr 2469/98, 9. november 1998, Euroopa Ühenduse ja Gaboni Vabariigi vahelise Gaboni rannikuvetes kalastamise kokkuleppe sõlmimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, koostoimes artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus ja Gaboni Vabariik on pidanud läbirääkimisi ja parafeerinud kalanduskokkuleppe, mis annab ühenduse kaluritele kalastamisvõimaluse Gaboni Vabariigi suveräänsete õiguste või jurisdiktsiooni all olevates vetes; kõnealuse kokkuleppe heakskiitmine on kooskõlas ühenduse huvidega; tavapärase kalastamisvõimaluste jaotamise alusel tuleks määratleda liikmesriikide kalastamisvõimaluste jaotamise meetod, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab käesolevaga heaks Euroopa Ühenduse ja Gaboni Vabariigi vahelise Gaboni rannikuvetes kalastamise kokkuleppe. Kokkuleppe tekst lisatakse käesolevale määrusele. Artikkel 2 Kokkuleppele lisatud protokollis kindlaksmääratud kalastamisvõimalused jaotatakse liikmesriikide vahel järgmiselt: a) tuunipüügiseinerid: Hispaania: | 22 laeva, | Prantsusmaa: | 20 laeva; | b) mailipüügilaevad: Hispaania: | 28 laeva, | Portugal: | 5 laeva. | Kui kõnealuste liikmesriikide litsentsitaotlused ei hõlma kõiki protokollis kindlaksmääratud kalastamisvõimalusi, võib komisjon arvesse võtta litsentsitaotlusi teistelt liikmesriikidelt. Artikkel 3 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. Artikkel 4 Käesolev määrus jõustub selle Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. november 1998 Nõukogu nimel eesistuja J. Farnleitner [1] EÜT C 240, 31.7.1998, lk 7. [2] EÜT C 313, 12.10.1998. --------------------------------------------------
Euroopa Liidu Teataja L 320 , 28/11/1998 Lk 0027 - 0027



Komisjoni määrus (EÜ) nr 2559/98, 27. november 1998, millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta, [1] eriti selle artikli 27 lõiget 4, võttes arvesse nõukogu 25. veebruari 1992. aasta direktiivi 92/12/EMÜ aktsiisiga maksustatavate kaupade üldise korralduse ja nende toodete valdamise, liikumise ning järelevalve kohta, [2] viimati muudetud direktiiviga 96/99/EÜ, [3] eriti selle artiklit 24, võttes arvesse komisjoni 22. novembri 1993. aasta määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta, [4] muudetud määrusega (EÜ) nr 2546/95, [5] võttes arvesse aktsiisikomitee arvamust ning arvestades, et: vastavalt direktiivi 92/83/EMÜ artikli 27 lõike 1 punktile a on liikmesriigid kohustatud aktsiisimaksust vabastama mis tahes liikmesriigi nõuetele vastavalt täielikult denatureeritud alkoholi, kui need nõuded on asjakohaselt teatavaks tehtud ja heaks kiidetud vastavalt kõnealuse artikli lõigetes 3 ja 4 ettenähtud tingimustele; Itaalia on teatanud muudatusest määrusega (EÜ) nr 3199/93 lubatud denaturandis, ON VASTU VÕTNUD KÄESOLEVA MÄÄRUSE: Artikkel 1 "Itaalia Denatureeritav etüülalkohol peab sisaldama vähemalt 90 mahuprotsenti veevaba etüülalkoholi. Ühe hektoliitri veevaba etüülalkoholi kohta lisatakse: - 125 grammi tiofeeni, - 0,8 grammi denatooniumbensoaati, - 3 grammi 25massiprotsendilist CI Reactive Red 24 vesilahust, - 2 liitrit metüületüülketooni." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. november 1998 Komisjoni nimel komisjoni liige Mario Monti [1] EÜT L 316, 31.10.1992, lk 21. [2] EÜT L 76, 23.3.1992, lk 1. [3] EÜT L 8, 11.1.1997, lk 12. [4] EÜT L 288, 23.11.1993, lk 12. [5] EÜT L 260, 31.10.1995, lk 45. --------------------------------------------------
Euroopa Liidu Teataja L 322 , 01/12/1998 Lk 0033 - 0035



Komisjoni määrus (EÜ) nr 2581/98, 30. november 1998, millega muudetakse määrust (EÜ) nr 1372/95, millega kehtestatakse ekspordilitsentside süsteemi üksikasjalikud rakenduseeskirjad kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [1] viimati muudetud komisjoni määrusega (EÜ) nr 2916/95, [2] eriti selle artikli 3 lõiget 2 ja artikli 8 lõiget 12, ning arvestades, et: komisjoni määrusega (EÜ) nr 1372/95 [3] (viimati muudetud määrusega (EÜ) nr 1009/98 [4]) kehtestatakse ekspordilitsentside süsteemi üksikasjalikud rakenduseeskirjad kodulinnulihasektoris; kodulinnulihasektoris eksporditoetust saavate toodete ja kõnealuste toetuste saamise tingimustele vastavate sihtkohtade loetelusid on hiljuti muudetud määrusega (EÜ) nr 2580/98; [5] sellest tulenevalt tuleks kohandada määruse (EÜ) nr 1372/95 I ja III lisa; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1372/95 I ja III lisa asendatakse käesoleva määruse lisadega. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. november 1998 Komisjoni nimel komisjoni liige Franz Fischler [1] EÜT L 282, 1.11.1975, lk 77. [2] EÜT L 305, 19.12.1995, lk 49. [3] EÜT L 133, 17.6.1995, lk 26. [4] EÜT L 145, 15.5.1998, lk 8. [5] EÜT L 322, 1.12.1998, lk 31. -------------------------------------------------- I LISA " I LISA Põllumajandustoote kood eksporditoetuse nomenklatuuris | Liik | Tagatise määr (eküüdes 100 kg netomassi kohta) | 010511119000010511199000010511919000010511999000 | 1 | – | 010512009000010519209000 | 2 | – | 020712109900020712909990 | 3 | 10312 | 020712909190 | 4 | 10312 | 020725109000020725909000 | 5 | 3 | 020714209900020714609900020714709190020714709290 | 6a | 7 | 020714209900020714609900020714709190020714709290 | 6b | 7 | 020727109990 | 7 | 3 | 020727609000020727709000 | 8 | 3 | " -------------------------------------------------- II LISA " III LISA Angola Saudi Araabia Vabariik Kuveit Bahrein Katar Omaan Araabia Ühendemiraadid Jordaania Jeemeni Vabariik Liibanon Iraan Iraak " --------------------------------------------------
Euroopa Liidu Teataja L 333 , 09/12/1998 Lk 0023 - 0023



Komisjoni määrus (EÜ) nr 2633/98, 8. detsember 1998, millega muudetakse määrust (EÜ) nr 2300/97 nõukogu määruse (EÜ) nr 1221/97 (millega kehtestatakse mee tootmise ja turustamise täiustamise abinõude üldised rakenduseeskirjad) üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. juuni 1997. aasta määrust (EÜ) nr 1221/97, millega kehtestatakse mee tootmise ja turustamise täiustamise abinõude üldised rakenduseeskirjad, [1] muudetud määrusega (EÜ) nr 2070/98, [2] eriti selle artiklit 5, ning arvestades, et: komisjoni määrusega (EÜ) nr 2300/97, [3] viimati muudetud määrusega (EÜ) nr 1472/98, [4] kehtestatakse mee tootmise ja turustamise täiustamise abinõude rakendussätted; riiklike programmide rakendamisel tuleb tagada riiklike programmide vastavus ühenduse eri valdkondade poliitikat, eriti toiduaine- ja loomasöödatööstuse teaduspoliitikat käsitlevatest määrustest tulenevatele muudele meetmetele; eelkõige tuleb vältida toetuste ühendamisest tulenevat ülekompenseerimist ning mis tahes muid vasturääkivusi meetmete määratlemisel; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2300/97 artikli 4 lõige 3 asendatakse järgmisega: "3. Nõukogu määruste (EÜ) nr 950/97, [5] (EÜ) nr 951/97 [6] ja (EÜ) nr 952/97 [7] ning käesoleva määruse artikli 2 lõikes 3 osutatud ühenduse uurimisprogrammide ning tehnoloogia arendus- ja tutvustamisprogrammide alusel ei tohi ühe ja sama meetme puhul teha väljamakseid üheaegselt määruse (EÜ) nr 1221/97 ja mõne muu ühenduse toetuskava raames." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. detsember 1998 Komisjoni nimel komisjoni liige Franz Fischler [1] EÜT L 173, 1.7.1997, lk 1. [2] EÜT L 265, 30.9.1998, lk 1. [3] EÜT L 319, 21.11.1997, lk 4. [4] EÜT L 194, 10.7.1998, lk 8. [5] EÜT L 142, 2.6.1997, lk 1. [6] EÜT L 142, 2.6.1997, lk 22. [7] EÜT L 142, 2.6.1997, lk 30. --------------------------------------------------
Euroopa Liidu Teataja L 347 , 23/12/1998 Lk 0019 - 0020



Komisjoni määrus (EÜ) nr 2784/98, 22. detsember 1998, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta)) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 6 lõikeid 3 ja 4, ning arvestades, et: Ühendkuningriik ja Prantsusmaa on esitanud vastavalt määruse (EMÜ) nr 2081/92 artiklile 5 komisjonile taotluse teatavate nimede registreerimiseks geograafiliste tähistena; kooskõlas kõnealuse määruse artikli 6 lõikega 1 on leitud, et need taotlused vastavad kõikidele kõnealuses määruses sätestatud nõuetele ja sisaldavad eelkõige artikli 4 kohaselt nõutud teavet; komisjonile ei ole esitatud kõnealuse määruse artikli 7 alusel ühtki vastuväidet käesoleva määruse lisas esitatud nimede kohta pärast nende avaldamist Euroopa Ühenduste Teatajas [3]; seepärast tuleks kõnealused nimed kanda kaitstud päritolunimetuste ja geograafiliste tähiste registrisse ja võtta kaitstud geograafiliste tähistena kaitse alla kogu ühenduses; käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 2139/98 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas osutatud nimed lisatakse määruse (EÜ) nr 2400/96 lisasse ja kantakse kaitstud geograafilise tähisena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. detsember 1998 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT C 120, 18.4.1998, lk 7. [4] EÜT L 327, 18.12.1996, lk 11. [5] EÜT L 270, 7.10.1998, lk 7. -------------------------------------------------- LISA EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Juust ÜHENDKUNINGRIIK "Dorset Blue Cheese (KGT)" Puu- ja köögivili PRANTSUSMAA "Melon du Haut-Poitou (KGT)" --------------------------------------------------
Euroopa Liidu Teataja L 346 , 22/12/1998 Lk 0013 - 0013



Komisjoni määrus (EÜ) nr 2767/98, 21. detsember 1998, millega muudetakse määrust (EÜ) nr 2300/97 nõukogu määruse (EÜ) nr 1221/97 (millega kehtestatakse mee tootmise ja turustamise täiustamise abinõude üldised rakenduseeskirjad) üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. juuni 1997. aasta määrust (EÜ) nr 1221/97, millega kehtestatakse mee tootmise ja turustamise täiustamise abinõude üldised rakenduseeskirjad, [1] muudetud määrusega (EÜ) nr 2070/98, [2] eriti selle artiklit 5, ning arvestades, et: komisjoni määrusega (EÜ) nr 2300/97 [3] (viimati muudetud määrusega (EÜ) nr 2633/98 [4]) kehtestatakse mee tootmise ja turustamise täiustamise abinõude rakendussätted; programmi rakendamisel teatava paindlikkuse võimaldamiseks võivad iga meetme kohta esitatud rahalised ülempiirid kõikuda teatava protsendimäära ulatuses, ületamata seejuures aastase programmi üldist ülemmäära; kui programmi rakendamisel kasutatakse lubatud paindlikkust, ei tohi ühenduse rahaline toetus ületada 50 % asjaomase liikmesriigi poolt tegelikult kantud kuludest; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrusesse (EÜ) nr 2300/97 lisatakse artikkel 4a: "Artikkel 4a Iga meetme rahalisi ülempiire võib suurendada või vähendada kuni 10 % ulatuses, tingimusel et aastase programmi üldist ülempiiri ei ületata ning ühenduse panus artiklis 3 osutatud programmi rahastamisel ei ületa 50 % asjaomase liikmesriigi poolt kantud kuludest." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. detsember 1998 Komisjoni nimel komisjoni liige Franz Fischler [1] EÜT L 173, 1.7.1997, lk 1. [2] EÜT L 265, 30.9.1998, lk 1. [3] EÜT L 319, 21.11.1997, lk 4. [4] EÜT L 333, 9.12.1998, lk 23. --------------------------------------------------
Komisjoni määrus (EÜ) nr 1061/98,

25. mai 1998,

millega muudetakse määrust (EÜ) nr 2571/97 või müügi kohta alandatud hindadega ning toetuse andmise kohta koore, või ja kontsentreeritud või kasutamise korral pagaritoodete, jäätise ja teiste toiduainete valmistamiseks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EÜ) nr 1587/96, [2] eriti selle artikli 6 lõiget 6, artikli 12 lõiget 3 ja artiklit 28,

ning arvestades, et:

komisjoni määruse (EÜ) nr 2571/97 [3] artiklis 11 sätestatakse kõnealuse määruse artiklis 1 osutatud toodete töötlemise ja lõpptoodeteks valmistamise tähtaeg; selle tähtaja pikkus soodustab praegu spekulatiivset tegevust; seepärast tuleks seda tähtaega lühendada;

heausksete pakkumiste tagamiseks ja turu praegust olukorda silmas pidades tuleks suurendada määruse (EÜ) nr 2571/97 artikli 17 lõikes 1 osutatud pakkumistagatist 350 eküüni tonni kohta;

käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2571/97 muudetakse järgmiselt.

1. Artiklis 11 asendatakse sõnad "kuue kuu" sõnadega "kolme kuu".

2. Artikli 17 lõikes 1 asendatakse sõnad "180 eküüd" sõnadega "350 eküüd".

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. mai 1998

Komisjoni nimel

komisjoni liige

Franz Fischler

[1] EÜT L 148, 28.6.1968, lk 13.

[2] EÜT L 206, 16.8.1996, lk 21.

[3] EÜT L 350, 20.12.1997, lk 3.

--------------------------------------------------
Euroopa Liidu Teataja L 202 , 18/07/1998 Lk 0025 - 0026



Komisjoni määrus (EÜ) nr 1549/98, 17. juuli 1998, millega täiendatakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 17 lõiget 2, ning arvestades, et: liikmesriikide poolt määruse (EMÜ) nr 2081/92 artikli 17 alusel teatatud nimede kohta on nõutud lisateavet, et tagada nimede vastavus kõnealuse määruse artiklitele 2 ja 4; lisateave näitab, et nimed vastavad nimetatud artiklitele; seepärast tuleks kõnealused nimed registreerida ja lisada komisjoni määruse (EÜ) nr 1107/96 [3] (viimati muudetud määrusega (EÜ) nr 644/98 [4]) lisasse; kolme uue liikmesriigi liitumise järel peab määruse (EMÜ) nr 2081/92 artiklis 17 ettenähtud kuuekuuline periood algama nende riikide liitumise kuupäeval; mõned nende liikmesriikide teatatud nimed vastavad kõnealuse määruse artiklitele 2 ja 4 ning seepärast tuleks need registreerida; käesoleva määrusega ettenähtud meetmed on kooskõlas geograafiliste tähiste ja päritolunimetuste regulatiivkomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 1107/96 lisasse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. juuli 1998 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT L 148, 21.6.1996, lk 1. [4] EÜT L 87, 21.3.1998, lk 8. -------------------------------------------------- LISA A. EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Värske liha (ja rups) ITAALIA - Mortadella Bologna (KGT) Õlid ja rasvad Oliiviõli KREEKA - Ζάκυνθος (Zakynthos) (KGT) - Σάμος (Samos) (KGT) Puuvili, köögivili ja teravili KREEKA - Κορινθιακή Σταφίδα Βοστίτσα (Korinthiaki Stafida Vostitsa) (KPN) - Φασόλια (Γίγαντες Ελέφαντες) Πρεσπών Φλώρινας (Fasolia Gigantes Elefantes Prespon Florinas) (KGT) - Φασόλια (Πλακέ Μεγαλόσπερμα) Πρεσπών Φλώρινας ((Fasolia Plake-Megalosperma) Prespon Florinas) (KGT) B. MÄÄRUSE (EMÜ) nr 2081/92 I LISAS LOETLETUD TOIDUAINED Õlu SAKSAMAA - Münchner Bier (KGT) - Kulmbacher Bier (KGT) - Hofer Bier (KGT) - Dortmunder Bier (KGT) - Mainfranken Bier (KGT) - Bremer Bier (KGT). --------------------------------------------------
Euroopa Liidu Teataja L 021 , 28/01/1998 Lk 0006 - 0006



Komisjoni määrus (EÜ) nr 203/98, 26. jaanuar 1998, millega muudetakse määrust (EMÜ) nr 4154/87, millega nähakse ette põllumajandustoodete töötlemisel saadud teatavate kaupade suhtes kohaldatava impordiprotseduuri rakendamiseks vajalikud analüüsimeetodid ja muud tehnilised sätted EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2509/97, [2] eriti selle artiklit 9, ning arvestades, et: nõukogu määrusega (EÜ) nr 3448/93 [3] hõlmatud toodete ühetaolise kohtlemise tagamiseks ühendusse importimisel tuleks muuta komisjoni määruse (EMÜ) nr 4154/87 [4] sätteid, mis käsitlevad piimarasvasisalduse kindlaksmääramist; selliste katsete eest vastutavate laborite läbiviidud uuringute ja katsete kohaselt on piimarasvasisalduse kindlaksmääramiseks kõige asjakohasem artiklis 1 sätestatud menetlus; käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 4154/87 artikli 2 lõige 3 asendatakse järgmisega: "3. Piimarasvasisaldus a) Kui punktis b ei sätestata teisiti, määratakse kauba piimarasvasisaldus kindlaks petrooleetriga ekstraheerimise teel pärast soolhappega toimuvat hüdrolüüsi. b) Kui kauba koostises esineb peale piimarasvade ka muid rasvu, toimitakse järgmiselt: - kaupade üldine rasvasisaldus massiprotsentides määratakse kindlaks vastavalt punktile a, - piimarasvasisaldus määratakse kindlaks meetodil, mis põhineb petrooleetriga ekstraheerimisel pärast soolhappega toimuvat hüdrolüüsi, millele järgneb rasvhapete metüülestrite gaasikromatograafia. Piimarasvade täheldamisel arvutatakse nende massiprotsent nii, et metüülbutüraadi sisaldus massiprotsentides korrutatakse 25ga, saadud tulemus korrutatakse kõnealuse kauba üldise rasvasisaldusega massiprotsentides ning jagatakse 100ga." Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. jaanuar 1998 Komisjoni nimel komisjoni liige Mario Monti [1] EÜT L 256, 7.9.1987, lk 1. [2] EÜT L 345, 16.12.1997, lk 44. [3] EÜT L 318, 20.12.1993, lk 18. [4] EÜT L 392, 31.12.1987, lk 19. --------------------------------------------------